Diari Oficial de la Generalitat Valenciana


Sumari del DOGV 7674, del 09-12-2015 (2015/9785)

RESOLUCIÓ de 30 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu per a la qual va ser autoritzat al centre privat d'Educació Secundària La Malvesia de Llombai.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7674

Data del DOGV
:   09-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9785


Data del document
:   30-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Llombai
    * centre d'ensenyament

RESOLUCIÓ de 30 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu per a la qual va ser autoritzat al centre privat d'Educació Secundària La Malvesia de Llombai. [2015/9785]  
L'expedient ha sigut iniciat a instàncies del representant de la titularitat del centre privat d'Educació Secundària La Malvesia de Llombai, número de codi 44314410, que sol·licita l'autorització de la Formació Professional Bàsica, la supressió del cicle formatiu de grau superior de Gestió i Organització d'Empreses Agropecuàries i l'autorització del cicle formatiu de grau superior de Paisatgisme i Medi Rural.  
  
Vist l'informe favorable de la Direcció General de Centres i Personal Docent, de 29 de juliol de 2015, respecte a l'adequació de les instal·lacions proposades, quant a espais educatius.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, i de la inspecció educativa quant a la relació del professorat i titulacions respectives, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 260/2011, de 28 de febrer (BOE 07.04.2011), pel qual s'estableix el títol de Tècnic Superior en Gestió Forestal i del Medi Natural i se'n fixen els ensenyaments mínims; el Reial Decret 259/2011, de 28 de febrer (BOE 07.04.2011), pel qual s'estableix el títol de Tècnic Superior en Paisatgisme i Medi Rural i se'n fixen els ensenyaments mínims; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; i el Reial Decret 356/2014, de 16 de maig (BOE 29.05.2014), pel qual s'estableixen set títols de Formació Professional Bàsica del catàleg de títols dels ensenyaments de Formació Professional; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 12 de novembre de 2015, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 62070039  
Denominació genèrica del centre: centre privat d'Educació Secundària.  
Denominació específica del centre: La Malvesia.  
Titular: Federació d'Escoles Familiars Agràries de la Comunitat Valenciana.  
Domicili: Partida el Cercat, s/n.  
Localitat: Llombai (46560)  
Província: València  
Modificació que s'autoritza:  
- Autorització de la Formació Professional Bàsica amb el cicle formatiu d'Aprofitaments Forestals.  
- Supressió del cicle formatiu de grau superior de Gestió i Organització d'Empreses Agropecuàries, i autorització del cicle formatiu de grau superior de Paisatgisme i Medi Rural.  
Queda la composició del centre de la manera següent:  
4 unitats d'Educació Secundària Obligatòria amb 120 llocs escolars  
  
Formació Professional Bàsica:  
Família: Agrària.  
1 cicle (1r i 2n curs) d'Aprofitaments Forestals (codi ensenyament: 2660068751L), amb 30 llocs escolars per curs.  
Formació Professional de grau mitjà:  
Família: Activitats Agràries.  
1 cicle (1r i 2n curs) de Treballs Forestals i Conservació del Medi Natural (codi ensenyament: 750 288 98120), amb 30 llocs escolars per curs.  
Família: Agrària.  
1 cicle (1r i 2n curs) de Jardineria i Floristeria (codi ensenyament: 99574361029), amb 30 llocs escolars per curs.  
1 cicle (1r i 2n curs) de Producció Agropecuària (codi ensenyament: 81315946237), amb 30 llocs escolars per curs.  
Formació Professional de grau superior:  
Família: Agrària:  
1 cicle (1r i 2n curs) Gestió Forestal i del Medi Natural (codi ensenyament: 95141568482), amb 30 llocs escolars per curs.  
1 cicle (1r i 2n curs) de Paisatgisme i Medi Rural (codi ensenyament: 79244655123), amb 30 llocs escolars per curs.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Ordre 7/2013, de 30 de gener, de la Conselleria d'Educació, Cultura i Esport, per la qual s'estableix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació, i s'aproven els models de documents administratius en què s'han de formalitzar els esmentats convenis o concerts, publicats en la Resolució de 4 de març de 2015 (DOCV 10.03.2015), de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Ordre 3/2015, de 28 de gener.  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant això, els seus efectes acadèmics es produiran a partir del començament del curs escolar 2015-2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Comunitat Valenciana.  
  
València, 30 de novembre de 2015. El conseller d'Educació, Investigació, Cultura i Esport: Vicent Marzà Ibáñez.